Вилхелм Буш
Самокритиката тача…

Превод от немски: Радой Ралин, —

chitanka.info

Самокритиката тача.

Да речем, че се разплача

в самоукор, то тогаз

скромен се показвам аз;

после ставам и известен

в обществото като честен;

враговете ми така

нямат козове в ръка;

срещна ли пък възражение,

то създава настроение.

Става ясно изведнъж,

че съм бил прекрасен мъж.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.